હરાજીમાં મળતા ઘરની કલ્પના કોઈએ ડ્રીમ હાઉસ તરીકે કરી નહીં હોય, પણ હવે આ વિકલ્પ પણ ઘણા લોકો માટે ઉપલબ્ધ થયો છે. બૉલીવુડની જૂની ફિલ્મોમાં આવી રીતે ઘરની હરાજી થતી હોય એવાં દૃશ્યો જોવા મળતાં હતાં. જોકે હવે ઘણા લોકો બૅન્કલોન પર પ્રૉપર્ટી ખરીદે છે. ઘણી વાર એની લોનના હપ્તા ચૂકવી ન શકવાથી આવી પ્રૉપર્ટીની હરાજી કરવામાં આવે છે અને ઘણા લોકો આવી પ્રૉપર્ટી ખરીદતા હોય છે, કારણ કે એમાં પેપરવર્ક અગાઉ જ થઈ ચૂક્યું હોય છે અને બૅન્ક સીધી વેચાણકર્તા હોવાથી ઘણા લોકોને એવી પ્રૉપર્ટી ખરીદવામાં વાંધો આવતો નથી. જોકે આવી રીતે ઘર ખરીદતાં પહેલાં કેટલીક બાબતોનો વિચાર જરૂરી છે.